《戊午冬至前一日承赵提学先生免试退而赋此》
明代·林光

坠绪茫茫觅一丝，半生科业已全亏。支离未破千年惑，疏拙惭为一郡师。

照影几临丁字水，振衣羞读子陵碑。天心喜见阳来复，仰赖司徒转化几。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。